ai4bharat/Pralekha huggingface dataset:
कृषी मंत्रालय
उद्योगपूरक वातावरणाला प्रोत्साहन देत, केंद्रीय कृषी मंत्रालयाने, कृषीमालची आयात/निर्यात तसेच कीटकनाशके नोंदणीसाठी एकात्मिक आणि अत्याधुनिक ऑनलाईन पोर्टल केले सुरु
नवी दिल्ली, 18 एप्रिल 2022
केंद्रीय कृषी आणि शेतकरी कल्याण मंत्री नरेंद्र सिंह तोमर यांनी आज दोन पोर्टलचं प्रकाशन केलं. त्यापैकी एक, कीटकनाशकांच्या संगणकीकृत नोंदणीसाठी  आणि दुसरे पोर्टल, वनस्पती विलगीकरण माहिती व्यवस्था,  विषयी आहे. कृषिक्षेत्राविषयी पंतप्रधान नरेंद्र मोदी यांची दूरदृष्टी लक्षात घेऊन, ही दोन पोर्टल्स सुरु करण्यात आली आहेत. या पोर्टलमुळे डिजिटल कृषी क्षेत्राला आणि पर्यावरणपूरक उद्योगांना प्रोत्साहन मिळेल, असं यावेळी बोलतांना, तोमर यांनी सांगितलं. कृषि उत्पादनांच्या निर्यातीने मोठी झेप घेतल्याबद्दल तोमर यांनी आनंद व्यक्त केला आहे.
पंतप्रधान नरेंद्र मोदी यांनी कायमच तंत्रज्ञानावर भर दिला असून तंत्रज्ञान वापरामुळे, कृषिक्षेत्राचा विकास झपाट्याने होईल, असा विश्वास, केंद्रीय कृषि आणि शेतकरी कल्याण राज्यमंत्री कैलाश चौधरी यांनी म्हटलं आहे. या नव्या पोर्टलचा लाभ, शेतकरी, निर्यातदार आणि उद्योगक्षेत्राला मिळणार आहे.
PQMS पोर्टलमुळे, आवेदकांसाठी कुठल्याही मानवी हस्तक्षेपाविना, एक पारदर्शक पद्धती उपलब्ध होईल, तसेच ऑनलाईन, ई-पेमेंट, कागदपत्रे अपलोड, ऑनलाईन प्रमाणपत्र, नामांकन, प्रक्रिया करणाऱ्या संस्थांचे नूतनीकरण/ सुविधा आणि प्रमाणपत्र डाऊन लोड करण्याच्या सुविधा मिळणार आहेत. तसेच, पुनर्विकसित सीआरओपी पोर्टलमुळे, उद्योगपूरक वातावरण निर्मितीला मदत होईल आणि त्यातून व्यापक पीक संरक्षणविषयक उपाययोजना, योग्य वेळेत शेतकऱ्यांपर्यंत पोहोचतील.
ड्रोन तंत्रज्ञानाला प्रोत्साहन देण्याची पंतप्रधान नरेंद्र मोदी यांची दूरदृष्टी,आणि त्याच्या भारतातील वापराला प्रोत्साहन देत, अर्थसंकल्प 2022-23 मध्ये घोषणा केल्याप्रमाणे, किसान ड्रोनचा वापर करण्याची सुविधा देण्यासाठी, कृषिविभाग सर्व हितसंबंधियांशी चर्चा करत आहे. या चर्चेनंतर, विभागाने, किटकनाशके आणि पोषकद्रव्य फवारणीसाठी, ड्रोनच्या अचूक, प्रभावी आणि सुरक्षित वापरासाठी प्रमाणित कार्यान्वयन पद्धती तयार केली आहे. ड्रोन तंत्रज्ञान सर्व शेतकऱ्यांपर्यंत पोहोचावे, या दृष्टीने, मंत्रालयाने आज नोंदणीकृत असलेल्या जवळपास सर्वच, कीटकनाशकांची ड्रोनच्या माध्यमातून फवारणी करण्यासाठी, अंतरिम मंजूरी दिली आहे.
S.Kane/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 183
पंतप्रधान कार्यालय
चांद्रयान-2 चा चंद्रावर उतरण्याचा क्षण अनुभवण्यासाठी पंतप्रधान इस्रोच्या मुख्यालयात उपस्थित राहणार
नवी दिल्ली, 6 सप्टेंबर 2019
चांद्रयान-2 उद्या चंद्राच्या दक्षिण धुव्रावर उतरणार असून हा क्षण अनुभवण्यासाठी पंतप्रधान नरेंद्र मोदी इस्रोच्या बंगळुरु इथल्या मुख्यालयात उपस्थित राहणार आहेत.
यावेळी ते देशभरातल्या आठवी ते दहावीच्या विद्यार्थ्यांसाठी आयोजित अंतराळ प्रश्नमंजुषा स्पर्धेच्या विजेत्यांशी संवाद साधणार आहेत.
विज्ञान आणि संशोधनाबाबत विशेष रुची असलेल्या पंतप्रधानांच्या भेटीमुळे इस्रोच्या वैज्ञानिकांचे मनोबल वाढेल आणि युवकांना संशोधन आणि चौकस वृत्ती जोपासण्यासाठी प्रेरणा मिळेल.
चांद्रयान-2 मोहिमेत वैयक्तिक स्वारस्य दाखवत मोदी यांनी याचे ‘मनाने भारतीय, वृत्तीने भारतीय’ असे वर्णन केले आहे. ही पूर्णपणे स्वदेशी मोहीम असल्यामुळे प्रत्येक भारतीयाला त्याचा अभिमान वाटेल.
विक्रम लॅन्डर, 7 सप्टेंबर रोजी पहाटे 1 ते 2 च्या दरम्यान चंद्रावर उतरण्याचा प्रवास सुरु करेल आणि त्यानंतर दीड ते अडीचच्या सुमाराला लॅन्डर चंद्राच्या पृष्ठभागाला स्पर्श करेल असे इस्रोने आपल्या निवेदनात म्हटले आहे.
B.Gokhale/S.Kane/P.Malandkar
(Visitor Counter : 78
अर्थ मंत्रालय
मुंबईच्या आयकर विभागाद्वारे मुंबई आणि पुणे येथे गृहबांधणी प्रकल्पांवर धाड मोहिम
700 कोटी रुपयांचा आयकर वाचवण्यासाठी करण्यात आलेले गैर व्यवहार उघडकीस
नवी दिल्ली, 2 ऑगस्ट 2019
मुंबईच्या आयकर विभागाने 29 जुलै 2019 रोजी शोध आणि पकड मोहिम प्रामुख्याने 40 गृहबांधणी विकास समुहासाठी मुंबई आणि पुणे येथे राबवली. या धाडी दरम्यान आयकर विभागाने पैशासंबंधी फ्लॅट विक्रीच्या पावत्या पुरावा म्हणून जप्त केल्या. यामध्ये व्यावसायिक आणि रहिवाशी क्षेत्र, बोगस असुरक्षित कर्ज, बोगस दीर्घकालीन भांडवल नफा आणि इतर विविध गैरव्यवहारांच्या जवळपास 700 कोटी आयकर वाचवण्यासाठी असलेले प्रकल्प समाविष्ट आहेत.
लेखांमधील अफरा-तफर, 525 कोटी रुपयांच्या आय व्यवहाराबाबत शोध मोहिम राबवण्यात आली असून 100 कोटी रुपयांचे व्यावसायिक गृह प्रकल्पांच्या पावत्या ‘ ऑन मनी’ यावेळी जप्त करण्यात आल्या तसेच 14 कोटी रुपयांचे दागदागिने जप्त करण्यात आले असून याबाबत चौकशी चालू आहे.
B.Gokhale/P.Malandkar
(Visitor Counter : 124
ग्राहक व्यवहार, अन्न आणि सार्वजनिक पुरवठा मंत्रालय
ग्राहकांना दिलासा देण्यासाठी किंमत स्थिरीकरण निधी अंतर्गत केंद्र सरकारने केली टोमॅटोची खरेदी
महाराष्ट्रातील नाशिक, नारायणगाव आणि औरंगाबाद पट्ट्यातून तसेच मध्य प्रदेशातूनही नवीन पिकांची आवक वाढल्याने टोमॅटोचे भाव कमी होण्याची शक्यता आहे. ग्राहक व्यवहार विभाग टोमॅटोसह 22 जीवनावश्यक वस्तूंच्या दैनंदिन किमतींवर लक्ष ठेवतो. टोमॅटोच्या सध्याच्या किमतीत होणारी वाढ रोखण्यासाठी आणि ग्राहकांना परवडणाऱ्या किमतीत उपलब्ध करून देण्यासाठी शासनाने किंमत स्थिरीकरण निधी अंतर्गत टोमॅटोची खरेदी सुरू केली आहे आणि हे टोमॅटो ग्राहकांना अत्यंत सवलतीच्या दरात उपलब्ध करून देत आहे. राष्ट्रीय सहकारी ग्राहक महासंघ  आणि राष्ट्रीय कृषी सहकारी पणन महासंघ  आंध्र प्रदेश, कर्नाटक आणि महाराष्ट्रातील मंडईंमधून सातत्याने टोमॅटो खरेदी करत आहेत आणि ग्राहकांना कमी किमतीत उपलब्ध करून दिल्यानंतर ते दिल्ली-एनसीआर, बिहार, राजस्थान येथील प्रमुख ग्राहक केंद्रांमध्ये परवडणाऱ्या किमतीत उपलब्ध करून देत आहेत. या टोमॅटोची सुरवातीला किरकोळ बाजारातली किंमत 90रुपये किलो ठेवण्यात आली होती. 16-07-2023 पर्यंत ही किंमत 80 रुपये किलोपर्यंत कमी करण्यात आली होती आणि आता 20-07-2023 पासून ती 70 रुपये किलोपर्यंत कमी करण्यात आली आहे.
टोमॅटोच्या किंमतीतील सध्याच्या वाढीमुळे शेतकर्यांना टोमॅटोचे आणखी पीक घेण्यासाठी प्रोत्साहन मिळू शकते.
ग्राहक व्यवहार, अन्न आणि सार्वजनिक वितरण मंत्रालयाचे राज्यमंत्री अश्विनी कुमार चौबे यांनी आज राज्यसभेत एका लेखी उत्तरात ही माहिती दिली.
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- Over 55 Crore vaccine doses have been administered so far under Nationwide Vaccination Drive
- Active cases constitute 1.18% of total cases; lowest since March 2020
- India's Active caseload currently 3,81,947; lowest in 145 days
- Recovery Rate currently at 97.48%; Highest since March 2020
- 3,14,11,924 total recoveries across the country so far
- 35,909 patients recovered during last 24 hours
- India reports 32,937 new cases in last 24 hours
- Weekly Positivity Rate remains below 5%, currently at 2.01%
- Daily positivity rate at 2.79%; less than 3% for last 21 days
- Testing capacity substantially ramped up – 49.48 Cr tests total conducted
#Unite2FightCorona
#IndiaFightsCorona
नवी दिल्ली/मुंबई, 16 ऑगस्ट 2021
आरोग्य मंत्रालयाची कोविड-19 घडामोडींवरील माहिती
भारताच्या कोविड-19 प्रतिबंधक लसीकरणाने 55 कोटींचा टप्पा ओलांडला आहे. आज सकाळी 7 वाजेपर्यंत उपलब्ध माहितीनुसार एकूण 61,54,235 सत्रांमध्ये, 54,58,57,108 लसीच्या मात्रा देण्यात आल्या. गेल्या 24 तासात 17,43,114 लसीच्या मात्रा देण्यात आल्या. कोविड-19 प्रतिबंधक लसीकरणाच्या नव्या टप्प्याला 21 जून 2021रोजी सुरुवात झाली आहे. देशभरात लसीकरणाचा वेग आणि व्याप्ती वाढवण्यासाठी केन्द्र सरकार वचनबद्ध आहे.
भारताचा रुग्ण बरे होण्याचा दर 97.48% वर पोहचला आहे. भारतात महामारीच्या सुरुवातीपासून ते आतापर्यंत एकूण 3,14,11,924 तर गेल्या 24 तासात 35,909 रुग्ण कोविड-19 संसर्गातून बरे झाले आहेत.
भारतात गेल्या 24 तासात 32,937 नव्या रुग्णांची नोंद झाली. सलग 50 दिवस 50,000 पेक्षा कमी दैनंदिन रुग्णांची नोंद झाली आहे. राज्ये आणि केन्द्र शासित प्रदेशांच्या सातत्यपूर्ण आणि समन्वित प्रयत्नांचे हे फळ आहे. देशात आज सक्रीय रुग्णसंख्या 3,81,947 इतकी असून ती एकूण रुग्णसंख्येच्या 1.18% आहे.
चाचण्यांच्या क्षमतेत सातत्याने वाढ होत आहे. गेल्या 24 तासात देशात 11,81,212 चाचण्या करण्यात आल्या. देशात आतापर्यंत एकूण 49.48  कोटींपेक्षा अधिक चाचण्या करण्यात आल्या आहेत. देशात एकीकडे चाचण्या वाढत असून दुसरीकडे साप्ताहीक पॉझिटीव्हीटी दरात घट कायम आहे. सध्या साप्ताहीक पॉझिटीव्हीटी 2.01% तर दैनंदिन पॉझिटीव्हीटी 2.79% आहे. गेल्या 21 दिवसांपासून हा 3% पेक्षा कमी तर सलग 70 व्या दिवशी 5% पेक्षा कमी आहे.
इतर अपडेट्स :
Important TweetsM.Chopade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135
पंतप्रधान कार्यालय
भारतीय सैन्य दलाच्या पराक्रम आणि शौर्याला पंतप्रधानांचा सलाम
नवी दिल्ली, 15 जानेवारी 2020
पंतप्रधान नरेंद्र मोदी यांनी सैन्य दिनानिमित्त भारतीय सैनिकांच्या पराक्रम आणि शौर्याला सलाम केला आहे.
भारताचे सैन्य दल हे भारत मातेची शान आहे. सेना दिनानिमित्त देशाच्या सैनिकांच्या साहस, शौर्य आणि पराक्रमाला मी सलाम करतो.
आपले सैन्य शौर्यासाठी ओळखले जाते. आपले सैन्य मानवतेचाही आदर करते. लोकांना मदतीची गरज असते तेव्हा आपले सैन्य तत्परतेने धाव घेते. आपल्या सैन्य दलाचा अभिमान असल्याचे पंतप्रधानांनी म्हटले आहे.
भारत की सेना मां भारती की आन-बान और शान है। सेना दिवस के अवसर पर मैं देश के सभी सैनिकों के अदम्य साहस, शौर्य और पराक्रम को सलाम करता हूं।
— Narendra Modi  January 15, 2020
Our Army is known for its valour and professionalism. It is also respected for its humanitarian spirit. Whenever people have needed help, our Army has risen to the occasion and done everything possible!
— Narendra Modi  January 15, 2020
Proud of our Army.
I pray for the good health of Shamima and her child. https://t.co/Lvetnbe7fQ
B.Gokhale/N.Chitale/P.Kor
(Visitor Counter : 141
गृह मंत्रालय
गेल्या वर्षभरात भारताच्या व्हिसा व्यवस्थेचे उदारीकरण
नवी दिल्ली, 14 नोव्हेंबर 2018
देशाची सुरक्षा सुनिश्चित करतानाच भारतात येणाऱ्या परदेशी पर्यटकांच्या सोयीसाठी भारताने एक मजबूत व्हिसा व्यवस्था तयार केली आहे. गेल्या वर्षभरात गृह मंत्रालयाने भारतातील व्हिसा प्रक्रिया सुलभ बनवण्यासाठी केलेल्या उपाययोजना पुढीलप्रमाणे-
जगभरातील सर्व देशांसाठी व्यवहारिकदृष्ट्या आता इलेक्ट्रॉनिक व्हिसा सुविधा सुरू करण्यात आली आहे. 166 देशांचे परदेशी नागरिक आता 26 विमानतळ आणि 5 बंदरांवर या नवीन सुविधेचा लाभ घेऊ शकतील. इमिग्रेशन काऊंटरवर येईपर्यंत परदेशी नागरिकांना कुठल्याही भारतीय अधिकाऱ्यांशी संवाद साधण्याची गरज पडणार नाही. ब्युरो ऑफ इमिग्रेशन साधारणपणे 24 ते 28 तासात परदेशी व्यक्तीला ही व्हिसा देण्याबाबत निर्णय घेतो. 30 ऑक्टोबर 2018 पर्यंत भारतात येणाऱ्या परदेशी नागरिकांची संख्या 18.78 लाखांवर गेली आहे.
अलिकडेच ई-व्हिसाच्या ई-कॉन्फरन्स आणि ई-मेडिकल अटेंडंट या दोन श्रेणी सुरू करण्यात आल्या. आता 5 श्रेणीमध्ये ई-व्हिसा उपलब्ध आहे. यामध्ये टुरिस्ट, बिझनेस, मेडिकल, कॉन्फरन्स आणि मेडिकल अटेंडंट यांचा समावेश आहे.
इलेक्ट्रॉनिक व्हिसाचा अवधी 90 दिवसांपर्यंत वाढवण्यासाठी स्थानिक एफआरआरओला सक्षम बनवण्यात आले आहे. तसेच ई-व्हिसा आता एका वर्षात तीन वेळा उपलब्ध होईल.
जे परदेशी नागरिक भारतात आहेत आणि त्यांना कॉन्स्यूलर किंवा व्हिसा सेवांची गरज असेल तर त्यासाठी ऑनलाईन ई-एफआरआरओ सुविधा सुरू करण्यात आली आहे.
क्रूझ पर्यटनाला प्रोत्साहन देण्यासाठी देशातील पाच प्रमुख बंदरांवर इमिग्रेशन सुविधा सुरू करण्यात आली आहे. जिथे किनाऱ्यावरील स्थळ दर्शनासाठी प्रवाशांना ई-लॅडींग परवाना दिला जातो.
भारतातील वास्तव्यादरम्यान आजारी पडणाऱ्या परदेशी नागरिकांना त्यांच्या व्हिसाचे मेडिकल व्हिसामध्ये रुपांतर केल्याशिवाय वैद्यकीय उपचार मिळू शकतील.
N.Sapre/S.Kane/P.Kor
(Visitor Counter : 67
पंतप्रधान कार्यालय
पंतप्रधानांनी ब्रिटनचे पंतप्रधान बोरिस जॉनसन यांच्याशी साधला संवाद
नवी दिल्ली, 27 नोव्हेंबर 2020
पंतप्रधान नरेंद्र मोदी यांनी आज ब्रिटनचे पंतप्रधान बोरिस जॉनसन यांच्याशी दूरध्वनीवरून चर्चा केली.
उभय नेत्यांनी कोविड-19 साथीच्या आजारामुळे उद्भवलेल्या आव्हानांबद्दल चर्चा केली आणि लस विकास आणि उत्पादन क्षेत्रात भारत आणि ब्रिटन यांच्यात होणाऱ्या आश्वासक सहकार्याचा आढावा घेतला.
ब्रेग्झिटनंतर तसेच कोविड-नंतरच्या काळात भारत-ब्रिटन भागीदारीला उत्तुंग झेप देण्याच्या आपल्या इच्छेचा उभय नेत्यांनी पुनरुच्चार केला आणि व्यापार आणि गुंतवणूक, वैज्ञानिक संशोधन, व्यावसायिक आणि विद्यार्थ्यांची गतिशीलता आणि संरक्षण आणि सुरक्षा या क्षेत्रात सहयोग वृद्धिंगत करण्याची प्रचंड क्षमता असल्याबाबत सहमती दर्शविली.
हवामान बदलाविरूद्धच्या लढाईत भारत आणि ब्रिटन यांच्यातील सहकार्यावर उभय नेत्यांनी विशेष भर दिला आणि आंतरराष्ट्रीय सौर युती आणि आपत्ती निवारण यंत्रणेसारख्या व्यासपीठा अंतर्गत परस्परांच्या सहकार्याचे कौतुक केले.
भारत-ब्रिटन भागीदारीसाठी महत्त्वाकांक्षी दीर्घकालीन पथदर्शक आराखड्याला लवकरच अंतिम स्वरूप प्राप्त करून देण्यासाठी दोन्ही देशांचे अधिकारी आपले कार्य सुरु ठेवतील यावर उभय देशांनी सहमती दर्शविली.Jaydevi PS/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान नरेंद्र मोदी आणि कतारचे अमीर शेख तमीम बिन हमाद अल थानी यांच्यात दूरध्वनीवरुन चर्चा
(नवी दिल्ली, 26 मे 2020
पंतप्रधान नरेंद्र मोदी यांनी आज कतारचे अमीर शेख तमीम बिन हमाद अल थानी यांना आणि कतारच्या जनतेला ईद उल फित्रच्या दूरध्वनीवरून शुभेच्छा दिल्या. कोविड-19 महामारीच्या काळात कतारमधील भारतीय नागरिकांच्या कल्याणासाठी कतारचे अमीर स्वतः लक्ष घालत असल्याबद्दल पंतप्रधानांनी त्यांची प्रशंसा केली. त्याचेवळी कतारमध्ये भारतीय समुदाय देत असलेल्या योगदानाचे विशेषतः भारतीय आरोग्य कर्मचारी बजावत असलेल्या भूमिकेचे अमीरांनी कौतुक केले. सध्याच्या काळात भारताकडून कतारला निर्यात होणाऱ्या अत्यावश्यक सामग्रीच्या पुरवठ्यात कोणताही खंड पडू नये, यासाठी भारतीय अधिकारी विशेष लक्ष पुरवत असल्याची माहिती पंतप्रधानांनी अमीरांना दिली. अमीरांच्या आगामी 40व्या वाढदिवसाबद्दल पंतप्रधानांनी शुभेच्छा दिल्या आणि त्यांना निरोगी दीर्घायुष्य लाभो आणि यश मिळो अशी भावना व्यक्त केली.
अर्थ मंत्रालय
सार्वभौम सुवर्ण रोखे 2023-24  – जारी किंमत
भारत सरकारने दिनांक 14 जून 2023 रोजी जारी केलेल्या अधिसूचना क्रमांक 4-B/2023 अनुसार, सार्वभौम सुवर्ण रोखे 2023-24  11 ते 15 सप्टेंबर 2023 या कालावधीत, 20 सप्टेंबर 2023 या सेटलमेंट तारखेसह सदस्यत्वासाठी खुली होईल.
सदस्यत्व कालावधी दरम्यान रोख्यांची जारी  किंमत प्रति ग्रॅम रु. 5,923  राहील, भारतीय रिझर्व बँकेने 08 सप्टेंबर 2023 रोजी प्रकाशित केलेल्या निवेदनात देखील हे नमूद करण्यात आले आहे.
ऑनलाईन अर्ज करणाऱ्या आणि डिजिटल माध्यमातून पेमेंट करणाऱ्या गुंतवणूकदारांना इश्यू किमतीवर प्रति ग्रॅम रु. 50  सूट दिली जाईल. भारतीय रिझर्व बँकेशी सल्ला मसलत केल्यावर भारत सरकारने हा निर्णय घेतला आहे. अशा गुंतवणूकदारांसाठी सुवर्ण रोख्यांची इश्यू किंमत, प्रति ग्रॅम सोन्यासाठी रु. 5,873  इतकी राहील.
कायदा आणि न्याय मंत्रालय
10 अतिरिक्त न्यायाधीशांची मुंबई उच्च न्यायालयात न्यायाधीश म्हणून नियुक्ती
भारताच्या राष्ट्रपतींनी, भारतीय राज्यघटनेच्या अनुच्छेद 217 च्या कलम 1) ने बहाल केलेल्या अधिकारांचा उपयोग करीत, एस / श्री न्यायमूर्ती अविनाश गुणवंत घरोटे, नितीन भगवंतराव सूर्यवंशी, अनिल सत्यविजय किलोर, मिलिंद नरेंद्र जाधव, मुकुंद गोविंदराव सेवलीकर, वीरेंद्रसिंह ज्ञानसिंह बिष्ट, देबद्वार भालचंद्र उग्रसेन, श्रीमती मुकुलिका श्रीकांत जवळकर, सुरेंद्र पंढरीनाथ तावडे आणि नितीन रुद्रसेन बोरकर या मुंबई उच्च न्यायालयाच्या अतिरिक्त न्यायाधीशांची, मुंबई उच्च न्यायालयाचे न्यायाधीश म्हणून नियुक्ती केली. यासंदर्भातील अधिसूचना आज विधी आणि न्याय मंत्रालयाच्या न्याय विभागाने जारी केली.
नियुक्त न्यायाधीशांविषयी अधिक माहितीसाठी येथे क्लिक करा.
कायदा आणि न्याय मंत्रालय
अखिल भारतीय न्यायिक सेवा
नवी दिल्ली, 24 मार्च 2023
राज्यघटनेच्या 312व्या कलमानुसार अखिल भारतीय न्यायिक सेवा स्थापनेची तरतूद आहे ज्यामध्ये जिल्हा न्यायाधीशापेक्षा कमी दर्जाच्या पदाचा समावेश नसेल. घटनात्मक तरतुदीमुळे जिल्हा न्यायाधीश स्तरावर एआयजेएस स्थापन करता येते. सरकारच्या दृष्टीकोनातून एकंदर न्यायदान प्रणाली बळकट करण्यासाठी योग्य प्रकारच्या चौकटीमधील अखिल भारतीय न्यायिक सेवा महत्त्वाची आहे. यामुळे एका सुयोग्य अखिल भारतीय गुणवत्ता निवड प्रणालीच्या माध्यमातून निवडलेल्या योग्य प्रकारच्या पात्र नव्या दमाची कायदेविषयक प्रतिभा समाविष्ट करता येईल त्याबरोबरच समाजातील उपेक्षित आणि वंचित घटकांना प्रतिनिधित्व मिळून सामाजिक समावेशाच्या मुद्याचे निरसन करता येईल.
अखिल भारतीय न्यायिक सेवा च्या स्थापनेसाठी एक समावेशकता प्रस्ताव तयार करण्यात आला आणि त्याला नोव्हेंबर 2012 मध्ये सचिवांच्या समितीने मान्यता दिली.यातून देशातील सर्वोत्तम गुणवत्तेची निवड करण्याबरोबरच यामुळे न्यायव्यवस्थेमध्ये उपेक्षित घटक आणि महिलांमधून पात्र व्यक्तींच्या समावेशाचा मार्ग मोकळा होईल. एप्रिल 2013 मध्ये मुख्यमंत्री आणि उच्च न्यायालयाच्या मुख्य न्यायाधीशांच्या बैठकीत हा प्रस्ताव जाहीरनाम्यामधील एक घटक म्हणून समाविष्ट करण्यात आला आणि असा निर्णय घेण्यात आला की या मुद्यावर अधिक चर्चेची आणि विचाराची गरज आहे.
या प्रस्तावावर राज्य सरकारे आणि उच्च न्यायालये यांची मते देखील मागवण्यात आली. राज्य सरकारे आणि उच्च न्यायालयांमध्ये अखिल भारतीय न्यायिक सेवा स्थापन करण्यासंदर्भात मतभिन्नता होती. काही राज्य सरकारे आणि उच्च न्यायालये यांचा या प्रस्तावाला पाठिंबा होता तर काहींना अखिल भारतीय न्यायिक सेवा मान्य नव्हती तर काहींना केंद्र सरकारने तयार केलेल्या प्रस्तावात बदल हवा होता.
जिल्हा न्यायाधीशांच्या पदांवरील भरतीत मदत करण्यासाठी न्यायालयीन सेवा आयोगाच्या निर्मितीचा मुद्दा आणि सर्व स्तरांवर न्यायाधीश/ न्यायिक अधिकारी यांच्या निवड प्रक्रियेचा आढावा याचा देखील समावेश 3 आणि 4 एप्रिल 2015 रोजी झालेल्या मुख्य न्यायमूर्तींच्या परिषदेतील जाहीरनाम्यात करण्यात आला. तर सध्या अस्तित्वात असलेल्या जिल्हा न्यायाधीशांची जलदगतीने नियुक्ती करण्यासाठी योग्य त्या प्रक्रियेची निर्मिती करण्याची बाब संबंधित उच्च न्यायालयांच्या अधिकारात सोपवावी असा संकल्प करण्यात आला. उच्च न्यायालये आणि राज्य सरकारांकडून अखिल भारतीय न्यायिक सेवा स्थापन करण्यासंदर्भातील मते प्राप्त झाल्यावर हा प्रस्ताव 5 एप्रिल 2015 रोजी झालेल्या मुख्यमंत्री आणि उच्च न्यायालयांचे मुख्य न्यायाधीश यांच्या संयुक्त परिषदेतील जाहीरनाम्यात समाविष्ट करण्यात आला.
या प्रस्तावावर 16 जानेवारी 2017 रोजी राज्यांचे कायदामंत्री, भारताचे ऍटर्नी जनरल, सॉलिसिटर जनरल, विधि विभागाचे सचिव, कायदा आणि विधान विभाग यांच्या उपस्थितीत झालेल्या बैठकीत पुन्हा एकदा पात्रता, वय, निवडीचे निकष, शैक्षणिक पात्रता, आरक्षण इत्यादी मुद्यांच्या अनुषंगाने चर्चा करण्यात आली. मार्च 2017 मध्ये झालेल्या संसदीय सल्लागार समितीच्या बैठकीत आणि 22.02.2021 रोजी झालेल्या अनुसूचित जाती/ जमाती कल्याणविषयक संसदीय समितीच्या बैठकीतही यावर चर्चा झाली.
प्रमुख हितधारकांमध्ये सध्या अस्तित्वात असलेली मतभिन्नता पाहता अखिल भारतीय न्यायिक सेवा स्थापन करण्याच्या प्रस्तावावर कोणत्याही प्रकारची सहमती नाही.
केंद्रीय कायदा आणि न्याय मंत्री किरेन रिजीजू यांनी आज लोकसभेत एका प्रश्नाच्या लेखी उत्तरात ही माहिती दिली.
G.Chippalkatti/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 109
पंतप्रधान कार्यालय
पंतप्रधान नरेंद्र मोदी आणि अमेरिकेचे अध्यक्ष जोसेफ आर. बायडेन यांच्यात आभासी माध्यमातून बैठक
नवी दिल्ली, 11 एप्रिल 2022
पंतप्रधान नरेंद्र मोदी आणि अमेरिकेचे अध्यक्ष जोसेफ आर. बायडेन यांच्यात आज आभासी माध्यमातून बैठक झाली.
भारत-अमेरिका 2+2 मंत्रिस्तरीय चर्चेसाठी वॉशिंग्टन डीसी येथे गेलेले संरक्षण मंत्री राजनाथ सिंह आणि परराष्ट्र व्यवहार मंत्री डॉ. एस जयशंकर हेदेखील व्हाईट हाऊसमध्ये त्यांचे अमेरिकी समपदस्थ, संरक्षण मंत्री लॉयड ऑस्टिन आणि परराष्ट्र व्यवहार मंत्री अँटोनी ब्लिंकन यांच्यासमवेत या बैठकीच्या दरम्यान उपस्थित होते.
कोविड-19 महामारी, जागतिक आर्थिक सुधारणा, हवामान बदलासंदर्भात कृती, दक्षिण आशिया आणि हिंद - प्रशांत क्षेत्रातील अलीकडील घडामोडी आणि युक्रेनमधील परिस्थिती यासारख्या अनेक प्रादेशिक आणि जागतिक मुद्द्यांवर उभय नेत्यांनी व्यापक विचार विनिमय केला.
अलीकडच्या वर्षांत द्विपक्षीय संबंधांमध्ये झालेल्या महत्त्वपूर्ण प्रगतीचाही त्यांनी आढावा घेतला.
भारत-अमेरिका सर्वसमावेशक जागतिक धोरणात्मक भागीदारी आणखी बळकट केल्याने दोन्ही देशांना अत्यंत फायदा होईल आणि यामुळे जागतिक शांतता, समृद्धी आणि स्थैर्याला हातभार लागेल यावरही दोन्ही नेत्यांनी सहमती दर्शवली.
S.Kulkarni/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
केंद्रीय लोकसेवा आयोग
सीआयएसएफ मर्यादीत विभागीय स्पर्धा परीक्षा-2021 चा निकाल
केंद्रीय औद्योगिक सुरक्षा दलाची  मर्यादीत विभागीय स्पर्धा परीक्षा-2021 युपीएससीकडून 14.03.2021 रोजी घेण्यात आली होती. त्यानंतर आता शारिरीक निकष/शारिरीक प्रावीण्य आणि वैद्यकीय चाचणीसाठी उमेदवारांचे परीक्षा क्रमांक जाहीर करण्यात आले आहेत.
या चाचण्यांविषयी सीआयएसएफकडून उमेदवारांना तारीख, वेळ आणि ठिकाण कळवण्यात येईल. या यादीत परीक्षा क्रमांक असूनही ज्यांना अद्याप याविषयीची सूचना मिळाली नाही, त्यांनी तातडीने सीआयएसएफकडे संपर्क साधावा.
ज्या उमेदवारांना आपल्या पत्ता बदलायचा आहे, त्यांनी सीआयएसएफ मुख्यालय,
- DG, CISF, Block No. 13, CGO Complex, Lodhi Road, New Delhi-110003 येथे संपर्क साधावा.
निकाल पाहण्यासाठी इथे क्लिक करा
संरक्षण मंत्रालय
स्वर्णिम विजय वर्ष विजय मशालीचा युद्ध स्मारकात सन्मान
पुणे, 1 ऑक्टोबर 2021
1971 च्या भारत-पाकिस्तान युद्धातील गौरवशाली विजय आणि बांगलादेश निर्मिती यांचा सन्मान म्हणून, संपूर्ण राष्ट्र 2021 हे वर्ष स्वर्णिम विजय वर्ष म्हणून साजरे करत आहे. 16 डिसेंबर 2020 रोजी माननीय पंतप्रधान श्री नरेंद्र मोदी यांनी नवी दिल्लीतील राष्ट्रीय युद्ध स्मारकात शूर सैनिकांना अर्पण केलेली श्रद्धांजली आणि चार मुख्य दिशांना चार विजयी मशालींच्या प्रस्थानाने या विजयोत्सवाचा प्रारंभ झाला.
दक्षिण कमांड क्षेत्रातील जिल्हा, नगरे आणि शहरे येथून मार्गस्थ होत पश्चिम दिशेने निघालेली विजय मशाल आज पुण्यात पोहोचली. कात्रज येथे मशालीचे भव्य स्वागत झाले. त्यानंतर उत्साही दुचाकीस्वार कौन्सिल हॉल आणि नंतर युद्ध स्मारकाकडे ज्योत घेऊन गेले.
विजय मशालीचे स्वागत-सन्मानासाठी दक्षिण कमांड युद्ध स्मारकात एक भव्य समारंभ आयोजित करण्यात आला होता. प्रतिष्ठित व्यक्ती आणि ज्येष्ठ माजी सैनिक अधिकाऱ्यांनी युद्ध स्मारकापर्यंत शेवटच्या टप्प्यात नेलेल्या विजय मशालीचे लेफ्टनंट जनरल जेएस नैन, GOC-in-C दक्षिणी लष्कर कमांड यांनी स्वागत केले. 1971 च्या युद्धादरम्यान सैनिकांच्या अतुलनीय पराक्रमामुळे मिळालेला निर्णायक विजय आणि 93,000 पाकिस्तानी सैनिकांचे आत्मसमर्पण ज्यामुळे युद्धाच्या इतिहासात दैदिप्यमान कामगिरीची झालेली नोंद याचे स्मरण लेफ्टनंट जनरल नैन यांनी करून दिले. हा विजय साध्य करण्यासाठी लेफ्टनंट जनरल नैन यांनी बांगलादेशच्या 'मुक्ती जोधांच्या' अमूल्य योगदानाचाही उल्लेख केला. या कार्यक्रमाला बांगलादेशचे उप उच्चायुक्त श्री लुत्फोर रहमान उपस्थित होते.
या कार्यक्रमाला वीर नारी, जेष्ठ माजी सैनिक आणि 1971 च्या युद्धातील दिग्गजांनीही उपस्थिती लावली होती. आर्मी कमांडर यांनी या दिग्गजांचा आणि वीर नारींचा सत्कार केला आणि त्यांच्याबद्दल दृढ ऐक्य आणि कृतज्ञता व्यक्त केली. पुण्यातील विजय मशालीच्या मुक्कामाच्या नियोजित महिन्याभराच्या उत्सवात, विजय मशाल आयएनएस शिवाजी लोणावळा, पुणे विद्यापीठ, शनिवार वाडा, फर्ग्युसन महाविद्यालय, शिवाजी नगर, पोलीस परेड ग्राउंड इत्यादी महत्वाच्या ठिकाणी नेली जाईल. 09 ऑक्टोबर 21 रोजी RWITC येथे हवाई प्रात्यक्षिकांचे आयोजन करण्यात आले आहे. यानंतर ज्योत 31 ऑक्टोबर 2021 रोजी नाशिकसाठी मार्गस्थ होईल.PRO , Pune-M.Iyengar/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 102
उपराष्ट्रपती कार्यालय
उपराष्ट्रपती एम वेंकैया नायडू यांच्या नवीन वर्ष-2021 च्या पूर्वसंध्येला सर्वांना शुभेच्छा
उपराष्ट्रपती एम वेंकैया नायडू यांनी नवीन वर्ष-2021 च्या पूर्वसंध्येला सर्वांना शुभेच्छा दिल्या. त्यांचा संदेश पुढीलप्रमाणे
“नवीन वर्ष 2021 मध्ये प्रवेश करताना माझ्या सर्व नागरिकांसाठी हार्दीक शुभेच्छा व अभिष्टचिंतन
नवीन वर्ष म्हणजे आपणा सर्वांसाठी आशा घेऊन येणारा क्षण. आपल्यामध्ये सकारात्मकता, आशा आणि प्रसन्नता यांचे रोपण करणारा हा दिवस
नवीन वर्षाचे दुर्दम्य आशावादाने स्वागत करूया. कारण, त्याबरोबरच आपण मागील अशा वर्षाला निरोप देणार आहोत ज्याने आपल्याला आपल्या आठवणीतील सर्वात विघातक अशा महामारीच्या माध्यमातून अनेक जीवनविषयक धडे शिकवले.
हिंमत, आत्मविश्वास, एकता आणि लवचिकता यांच्या साथीने आपण आव्हानांवर मात करू, अशी दुर्दम्य आशा जागवूया. गतवर्षाच्या तुलनेत 2021 चा आरंभ अधिक आरोग्यपूर्ण, आनंदी व सुसंवादी पटलावर होत आहे.
नवीन वर्षात प्रवेश करताना आपण सर्वांनी या महामारीला हरवण्याचा नव्याने निश्चय आणि आशा करूया. नजीकच्या काळात लवकरात लवकर लस उपलब्ध होईल तेव्हा पुर्ण उत्साहात आणि सकारात्मकतेने 2021 चे स्वागत करूया.
वैदिक द्रष्टयांनी 2000 वर्षांपूर्वी केलेल्या प्रार्थनेप्रमाणे आपणही खात्री वाळगूया की आपल्या कानांवर मंगल वृत्त पडावे, चांगल्या गोष्टी नजरेस पडाव्यात आणि येत्या वर्षात आपले आयुष्य सार्थ आणि शांतीपूर्ण रहावे. ”
पंतप्रधान कार्यालय
MU5735 हे प्रवासी विमान कोसळल्याच्या घटनेबद्दल पंतप्रधानांनी व्यक्त केले दुःख
नवी दिल्ली, 21 मार्च 2022
चीनच्या ग्वांगसी प्रांतात 132 प्रवाशांना घेऊन जाणारे MU5735 हे प्रवासी विमान कोसळल्याच्या घटनेबद्दल पंतप्रधान नरेंद्र मोदी यांनी तीव्र शोक व्यक्त केला आहे.
आपल्या ट्विटर संदेशात पंतप्रधानांनी म्हटले आहे की , "MU5735 हे 132 प्रवाशांना घेऊन जाणारे प्रवासी विमान कोसळल्याच्या दुर्घटनेबद्दल कळल्यावर धक्का बसला तसेच तीव्र दुःख झाले. या दुर्घटनेत प्राण गमावलेल्यांसाठी प्रार्थना तसेच त्यांच्या कुटुंबीयांसाठी सहवेदना."
S.Patil /V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(